ming030890/wiki-yue-high-quality huggingface dataset:
香港聖公會年曆

呢篇係聖公會喺香港同澳門嘅香港聖公會聖人曆同教會年曆嘅一啲聖日一覧。按日子分類，分為「優先聖日」、「聖日」，而其他日子而有列明嘅就係「次要節日同紀念日」。

優先聖日
以下聖日，較其他主日或聖日，佔優先嘅位置。並將命名日以粗體顯示。
將臨期主日。
聖誕節。
顯現日。
大齋前三個主日。
大齋首日。
大齋期主日。
聖週（中文：聖週）。
復活節同後七日。
特禱主日。
升天節（中文：耶穌升天節）同後主日。
聖靈降臨週。
三一主日（中文：三一主日）。
若有以下日子同優先聖日撞日，應順延一日。

聖日
命名日嘅首字以粗體顯示。
聖司提反日。
使徒聖約翰日。
嬰孩被殺日（中文：嬰孩被殺日）。
基督聖名日。
聖保羅受感化（中文：保羅歸信）日。
獻聖嬰日。
基督聖體寶血日（中文：基督聖體聖血節）。
施洗聖約翰誕辰。
聖使徒同傳福音者嘅聖日：
聖馬提亞（中文：馬提亞）日。
聖馬可（中文：馬可 (福音書作者)）日。
聖腓力（中文：腓力 (使徒)）及聖雅各（中文：雅各 (亞勒腓的兒子)）日。
聖巴拿巴（中文：巴拿巴）日。
聖彼得及聖保羅日。
聖多馬（中文：聖多默）日。
聖雅各日。
聖巴多羅買（中文：巴多羅買）日。
聖馬太日。
聖路加日。
聖西門（英文：Simon the Zealot）與聖猶大。
聖安德烈日。
基督易容顯光日。
希波的聖奧古斯丁日。
聖米迦勒與諸天使日。
諸聖日。
諸靈日。

浮動日子
基督領洗（中文：耶穌受洗）日：顯現日後主日。
大齋前三個主日。
大齋首日：復活節前卌六日。
大齋期主日：復活節前二、三、四、五同六禮拜。
春季齋期：大齋首主日後周三、五同六。
聖週：復活節前七連日，包括棕枝主日、聖週一、聖週二、聖週三、設立聖餐日（中文：設立聖餐日）、救主受難日同聖週六。
復活節：3月21號後月圓後主日。
復活週：復活節後七連日。
特禱日：復活節後六禮拜同後三連日。
升天節同後主日：復活節後第卌日同七禮拜。
聖靈降臨週同夏季齋期：復活節後第五十日，即聖靈降臨日同後六連日；當中夏季齋期係喺周三、五同六。
三一主日：聖靈降臨日後主日。
基督聖體寶血日：三一主日後周四。
秋季齋期：9月14號後周三、五同六。
基督君王日（中文：基督普世君王節）：將臨前主日。
將臨期主日：聖誕節前連續四個主日。
冬季齋期：12月13號後周三、五同六。

一月
1月1號：基督聖名日。
1月2號：大聖巴西流（中文：該撒利亞的巴西流）及納齊安的聖額我略（中文：聖額我略·納齊安）日。379年同389年。
1月6號：顯現日。
1月18至25號：基督徒合一祈禱周。
1月25號：聖保羅受感化日。
1月26號：聖提摩太及聖提多（中文：提多）日。
1月28號：聖多馬．阿奎那日。1274年。

二月
2月2號：獻聖嬰日。
2月23號：聖玻里加（中文：坡旅甲）日。
2月24號：聖馬提亞（中文：馬提亞）日。

三月
3月17號：愛爾蘭使徒聖博德日。460年。
3月19號：聖約瑟日。馬利亞嘅丈夫。
3月25號：童貞女馬利亞聞報（中文：聖母領報）日。

四月
4月21號：坎特伯里大主教聖安瑟莫（中文：坎特伯雷的安瑟莫）日。1109年。
4月23號：英格蘭主保聖人聖佐治日。304年。
4月25號：聖馬可（中文：馬可 (福音書作者)）日。

五月
5月1號：聖腓力（中文：腓力 (使徒)）及聖雅各（中文：雅各 (亞勒腓的兒子)）日。
5月2號：聖阿塔拿修（中文：阿塔拿修）日。
5月9號：聖基道（中文：聖基道）日。
5月26號：首位坎特伯里大主教，坎特伯里的聖奧古斯丁（中文：坎特伯里的聖奧古斯丁）日。605年。
5月31號：聖母訪親（中文：聖母訪親）日。

六月
6月1號：聖猶斯定（中文：猶斯定）日
6月11號：聖巴拿巴（中文：巴拿巴）日。
6月24號：施洗聖約翰誕辰。
6月28號：聖依勒內（中文：愛任納）日
6月29號：聖彼得及聖保羅日。64年同67年。

7月
7月3號：聖多馬（中文：聖多默）日。
7月11號：聖本德日。547年。
7月25號：聖雅各日。44年。
7月26號：聖安妮（中文：聖安妮）及聖若亞敬（希伯來文：יהויקים הקדוש）日。
7月29號：聖聖馬利亞（希伯來文：מרים המגדלית）、聖馬大及聖拉撒路（中文：拉撒路）日。
7月31號：羅耀拉的聖依納爵日。1556年。

8月
8月6號：基督易容顯光日。
8月8號：聖道明日。1221年。
8月10號：聖羅倫斯（中文：羅馬的聖老楞佐）日。
8月11號：亞西西的聖嘉勒（中文：亞西西的聖嘉勒）日。1253年。
8月24號：聖巴多羅買（中文：巴多羅買）日。
8月28號：希波的聖奧古斯丁日。430年。
8月29號：施洗聖約翰殉道。

九月
9月3號：大聖額我略日。604年。
9月8號：童貞女聖馬利亞日。
9月13號：金口聖約翰（中文：金口聖若翰）日。407年。
9月14號：聖十架日。
9月21號：聖馬太日。
9月29號：聖米迦勒與諸天使日。
9月30號：聖耶柔米日。420年。

十月
10月4號：聖方濟各亞西西日。1226年。
10月18號：聖路加日。
10月28號：聖西門（英文：Simon the Zealot）與聖猶大。

十一月
11月1號：諸聖日。
11月2號：諸靈日（中文：諸靈節）。
11月22號：聖則濟利亞（中文：聖西西利亞）日。
11月23號：聖紀文日。100年。
11月25號：聖傑靈（中文：聖傑靈）日。
11月30號：聖安德烈日。38年。

十二月
12月3號：聖方濟．沙勿略日。1552年。
12月6號：聖尼哥拉日。
12月7號：聖安博日。397年。
12月25號：聖誕節。
12月26號：聖司提反日。
12月27號：使徒聖約翰日。100年。
12月28號：嬰孩被殺日。
12月29號：聖多馬．貝克（中文：托馬斯·貝克特）日。1170年。
香港聖經公會

香港聖經公會1950年喺香港成立，負責香港同澳門翻譯、印刷、發行、推廣《聖經》。公會最出名嘅聖經譯本係《新標點和合本》。

歷史
1841年香港開埠，基督教同天主教喺香港成立教會。1855年，英國聖經公會香港輔導委員會成立，負責籌款資喺中國大陸印刷聖經嘅中華聖經會，並喺香港分發聖經。1948年，因為受到國共內戰影響，中華聖經會搬到香港，起初只係臨時措施，不過冇幾耐之後香港已經成為中國嘅聖經印刷中心。香港聖經會1950年成立，初期依賴外國公會支持，1957年喺香港發行第一本中英對照新約聖經，1959年改名做香港及台灣聖經公會，1964年，再改名做香港聖經公會，1969年成為聯合聖經公會成員。

聖經譯本
香港聖經公會參與翻譯同發行5個聖經譯本，包括：
《呂振中譯本》（1970年出版）
《現代中文譯本》（1979年出版）
《新標點和合本》（1988年推出）
《新廣東話聖經》（1997年出版）
《和合本修訂版》（2010年出版）
亦有一啲少數語言聖經，例如蒙古語聖經。聯合聖經公會喺1985年開展修訂《和合本》嘅工作，喺2000年交由香港聖經公會接手，經香港、台灣、馬來西亞、新加坡等地嘅聖經學者參與，2006年新約，2010年出版新舊約全書，前後超過30年工作。
香港聖公會主教院

香港聖公會主教院（簡稱主教院）係香港聖公會嘅主教院。召集人係大主教，由佢主持會議。

成員
由大主教、教區主教、繼承主教同助理主教組成。所有成員有權響主教院會議發⾔，但係得⼤主教同教區主教有投票權。

權力
依據聖經、教會傳統同教省憲章規例，以詮釋⼀切有關維護教會嘅信條、⽣活同崇拜嘅事。
調動教省聖品，由相關成員共同執⾏。
就教會傳統上屬於主教管轄嘅事，發出指引同守則。
香港聖公會總議會

香港聖公會總議會係香港聖公會教省最高決策組織，議員由主教院、聖品院同平信徒院組成。總議會通過嘅提案可以影響教省未來嘅發展，所以總議會嘅舉行係教省大事。主席由香港聖公會主教長擔任。教省總議會每三年舉行一次。

頭七屆
總議會係由：
主教院：大主教、教區主教、傳道教區主教同助理主教組成；
聖品院：每個教區揀出6位成員同澳門傳道地區揀出1位成員組成；重有
平信徒院：每個教區揀出15位平信徒代表同澳門傳道地區選出2位平信徒代表組成。

第八屆
總議會係由：
主教院：大主教、教區主教、傳道教區主教同助理主教組成；
聖品院：凡在教省內持有有效執照，並擔任牧職不少於三年的聖品組成；重有
平信徒院：每個教區30名同澳門傳道地區5名代表組成，有關代表須成為註冊教友唔少過7年，同埋出任所屬教區議會議員唔少過一整屆會期。
香港聖殿

《香港聖殿》（Art of Religious Architecture）係香港電視娛樂製作嘅文化節目，2017年3月4號到11月25號逢禮拜六喺14:30-15:00喺ViuTV播，總共39集。節目會介紹唔同類型嘅香港宗教建築。
香港聖母無原罪主教座堂

聖母無原罪主教座堂係天主教香港教區主教座堂，1888年開始用，喺香港島中環堅道16號，係香港一級歷史建築。佢嘅建築風格係哥德復興式，用磚石砌。
座聖堂嘅前身喺威靈頓街同砵典乍街交界處，喺1843年起好，但喺16年後嘅1859年燒咗。現時嘅聖堂喺1883年奠基，並喺1888年落成啓用。佢喺香港戰役期間受損，但喺隨後嘅日治時期並冇受到進一步破壞。2010年，古物諮詢委員會評定佢做一級歷史建築。
維基同享有多媒體嘅嘢：Immaculate Conception Cathedral of Hong Kong
黃仁虎

黃仁虎，係大韓民國嘅一個男藝人同埋歌手。
黃仁俊

黃仁俊，係大韓民國嘅一個男藝人同埋歌手。
黃乃忠

黃乃忠係一個香港花牌師傅。佢係南海人，喺香港出世。佢經營「新忠花店」。
黃乃忠個爸爸黃耀新原先喺廣州開花鋪，賣鮮花同整花籃。1940年代落咗香港之後就喺花鋪打工。到咗1960年代，同友人夾份創辦咗「新忠花店」，喺深水埗福榮街開張，改做廣東傳統花牌紮作生意。但福榮街嘅舖頭好快就因為重建拆樓而冇得留低，就先後到九龍城寨、土瓜灣馬頭涌道、長沙灣呈祥道落腳。黃乃忠喺呢個時候先正式到花店幫手。1970年代尾，間鋪搬到深水埗元州邨。黃耀新整花牌好叻。1975年英女王訪港，掛喺愛民邨出邊歡迎英女王同王夫到訪嘅巨型豪裝花牌就係黃耀新整嘅。
黃耀新過身之後，1987年，黃乃忠正式承繼父業，打理新忠花店。後來1990年代元州邨重建，新忠花店搬返去附近嘅福榮街，最早開舖嘅地方。
2004年，政府重建深水埗區青山道、福榮街、元州街一帶。黃乃忠一直冇畀賠償動搖，因政府同房屋協會無跟例要事先評估對街坊嘅影響，告佢哋違法收地告到上高等法院。2008年同街坊向政府提出「留低方案」，希望重建之後能夠返到福榮街開檔。點知俾房屋協會反控「霸佔官地」。卒之新忠花店喺2009年7月被逼搬遷。
之後幾年，黃乃忠到過兆基創意書院擔任駐校民間藝術家，教導花牌紮作。佢又落戶活化廳做駐場藝術家，將花牌傳統廣泛應用至文化藝術層面。而今佢重有繼續經營花鋪，開設網站，畀人喺網上訂花，又時常參與工作坊，教人整花牌。
黃仁勳

黃仁勳（英文：Jensen Jen-hsun Huang，1963年2月17號—），係臺裔美國人生意人、電機工程師，圖形處理器公司NVIDIA（輝達）創辦人，同埋行政總裁。
黃乃正

黃乃正，香港親中派政治人物兼學者，新亞書院前院長。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
黃于喬

黃于喬（粵拼：wong4 jyu1 kiu4，英文：Emilia Wong Yue Kiu，1995年2月9號—），係香港一位撐女權嘅網上KOL，香港中文大學法律系畢業，做過中大學生會常務幹事，依家搞緊補習社嘅生意。佢主張「女性身體自主」，並反對一切性別不均。

簡歷
黃于喬自稱中學讀拔萃女書院，之後升讀香港中文大學法律學院，曾獲馮氏獎學金遠赴賓夕凡尼亞大學作海外交流。大學二年班嗰陣，佢讀咗人類學嘅課程同性別研究嘅課程，接觸到「女性主義」，所以由2014年開始，佢就喺社交網站用文字同圖片，分享佢對身體自主嘅睇法。
黃于喬嘅政治立場係親香港本土派，成為《文匯報》等左派報紙嘅攻擊目標，又揭露佢用過網名「圓咕碌」。
黃亞保

黃亞保（英文：Paul Wong Ah Bo，1981年2月19號—），係香港廚師同電視烹飪節目主持。
黃亞琳

黃亞琳（Jocelyn Huang，1988年3月30號—），藝名亞琳、天堂鳥，係臺灣模特兒，主要工作範圍包括平面廣告、網上拍攝、產品拍攝同外景拍攝。
黃亞琳參加過香港viuTV節目《+886MM》。
黃琛喻

黃琛喻（粵拼：wong4 sam1 jyu4；英文：Kacee Wong；1988年—），筆名心魚，係香港一位本土作家，2016年參選立法會選舉新界東直選。

簡歷
黃琛喻喺香港中文大學新聞與傳播學院畢業，之後加入無線電視做節目助理，參與過古裝劇《九江十二坊》同埋時裝劇《潛行狙擊》嘅製作。跟住佢劈炮去澳洲工作假期，重喺當地修讀會計碩士課程。2016年，佢寫嘅香港時事書《本是老土》喺香港發行。
2016年，黃琛喻參選立法會選舉新界東直選，立場自稱係撐本土理念，重話撐法理港獨，與此同時，佢亦反對梁振英連任特首，並以「港獨之父」嚟貶稱梁振英。參選期間，佢都着住紅白藍膠袋條紋嘅裇衫，以示撐本土文化。雖然隨住出席唔同嘅選舉論壇開始畀唔少人留意到佢，不過因為佢知名度始終唔及政治明星，民意調查亦顯示佢嘅支持度一路都遠遠落後，最終喺投票日之前一日宣佈停止拉票活動。
黃瑋琦

黃瑋琦（英文：Emily Wong，1994年5月4號—），係2017年度香港小姐競選嘅季軍，參選前喺香港做採購員。2023年，佢响西班牙旅行嗰陣同Jonathan Chew拉埋天窗。
黃琦翔

黃琦翔，台灣民眾黨政治人物，2022年台灣地方選舉獲民眾黨提名參選新北市議員。

被揭為中共統戰台灣服務
黃琦翔曾經被揭發登上《新華日報》、《海峽飛虹》、《大公網》等中國媒體，成為中國「惠台三十一項措施」宣傳嘅統戰範例。喺採訪入面，佢大讚淮安住房條件好，淮安係佢第二個家，被中共官媒認證為「新淮安人」。黃琦翔就回應話，台灣需要認識中國嘅人才，唔應該將同中國接觸嘅人才都獵巫獵殺。佢又話，當時佢喺中國教書，當地媒體報導台籍教師當地工作情況係正常嘅事。
黃瑋霖

黃瑋霖（英文：Wong Wai Lum，1992年10月21號—），係香港創作女歌手，中英混血，2016年出道，亦擅長彈鋼琴、豎琴、結他。
黃珊汕

黃珊汕（簡化字：黄珊汕，1986年1月18號—）係中華人民共和國跳彈床運動員，福建福州人。
關菁

關菁（英文：Kwan Ching，1951年10月23號—2014年9月17號）原名關達泉，係香港甘草演員，1983年出道，1984年之後就無綫電視擔任演員，早年參與無綫電視嘅拍攝劇集。
去到2014年9月17號，關菁佢因為心臟病死咗，享年63歲。
關西大學

關西大學（日文：関西大学／かんさいだいがく Kansai daigaku；英文：Kansai University；簡稱關大）係日本一間私立大學，位於大阪府吹田市，前身係泊園書院（日文：泊園書院），響1886年以關西法律學校（日文：関西法律学校）爾個名成立。1920年改成而家嘅名。
佢都係關西四間出名嘅私立大學會「關關同立」成員之一。
關西大學有法學部、工學部、文學部、理學部、經濟學部，其中以法學院同文學院嘅歷史最悠久，係大阪第一間設立呢兩個學院嘅私立大學。
關西攻略貳

《關西攻略貳》（粵拼：gwaan1 sai1 gung1 loek6 ji6；日文：関西攻略弐(Kansai Kōryaku Ni)；英文：Kansai Raider (Sr. 2)）係香港電視廣播有限公司製作嘅遊埠節目，係《關西攻略》第二輯，介紹日本關西，由杜如風主持。節目喺2016年11月7號開始到11月18號逢禮拜一到五晚22:30－23:00喺翡翠台播。
關西鎮

關西鎮（臺灣客家話海陸腔：guanˋ siˋ zhinˊ；四縣腔：guanˊ xiˊ ziinˋ）係臺灣新竹縣一個鎮，喺牛欄河同鳳山溪匯流之處。南鄰尖石鄉、橫山鄉，西南接芎林鄉，西北係新埔鎮，北係桃園市龍潭區，東臨桃園市復興區、大溪區，係新竹郊區面積最大嘅平地鄉鎮。
關西舊稱鹹菜甕，日據時期改叫關西街，係受到鹹菜棚嘅「鹹菜」閩語發音（閩：Kiamtsai 客：Hamtsoi）同關西（Kansai）嘅日本話讀音相似。過去曾經係中華民國陸軍步兵第206師（威武部隊）嘅重要陣地。
鎮內以客家族群為主，約佔九成，腔調以海陸同四縣為主，關西鎮東部山區錦山里有少數泰雅族原住民居住嘅部落（馬武督）。關西鎮物產豐富，名產包括仙草、鹹菜、番茄、士多啤梨等，其中以關西仙草最出名，亦係仙草嘅重要產地，產量佔全台灣總產量嘅80%。每年亦會舉辦仙草節等活動。
關詠荷

關詠荷（英文：KWAN Wing Ho, Esther，1964年7月16號—）係亞洲電視前藝員（1988年至1993年）。代表作係日本漫畫《城市獵人》。
1993年轉簽無綫電視，演處境劇《開心華之里》。2000年演台慶劇《金裝四大才子》。

屋企
關詠荷係廣東南海人。2003年結婚，老公係張家輝；2006年生女 Brittany。
關西學院大學

關西學院大學（日文：関西学院大学／かんせいがくいんだいがく Kansei Gakuin Daigaku，英文：Kwansei Gakuin University，簡稱關學、關學大、KGU），係日本一間位於兵庫縣西宮市一間好出名嘅私立大學，由美國教育家藍布斯（英文：Walter Russell Lambuth）牧師響1889年創立，隸屬基督新教循道宗。係日本西日本地區四大名門學府「關關同立」之一（另外三間係關西大學、同志社大學同埋立命館大學）。同香港中文大學、香港浸會大學、復旦大學、中山大學、牛津大學、多倫多大學、雪梨大學等世界各國嘅高等學府有國際交流。
關西

主要關口以西嘅地方，唔同時代都有唔同。
關西 (戰國)，函谷關以西嘅地方，戰國到大唐時嘅叫法
關西 (韓國)，大關嶺以西嘅地方，朝鮮半島，今南韓北韓交界。
關西 (日本)，鈴鹿關、愛發關、不破關以西嘅地方，起自日本壬申之亂。之後隨年代變化，同關已經無關係。
近畿地方，現今範圍同叫法。
關西鎮，臺灣新竹縣一鎮
關西攻略之新年番外篇

《關西攻略之新年番外篇》（英文：Helen Osaka，日文漢字：関西攻略の新年番外篇）係香港電視廣播有限公司嘅遊埠節目，係《關西攻略》第三輯，介紹日本大阪過日本新年嘅習俗，由杜如風主持。節目喺2018年1月28號到2月4號香港時間逢禮拜日22:30到23:30喺翡翠台播。
黃瓜菜

黃瓜菜（粵拼：wong4 gwaa1 coi3；學名：Ixeridium dentatum），中國大陸北方又嗌小苦蕒，係菊科黃瓜菜屬嘅多年生草本植物。

樣
植株高1～5dm，根大，梗短縮，生好多條等粗嘅細根。
黃盔犀鳥

黃盔犀鳥（Ceratogymna elata）係一種原產喺原始熱帶雨林嘅犀鳥，分布喺非洲塞內加爾南部，喀麥隆東部同西南部嘅大雀。公可以重成2公斤，頭帶啡色，而乸個紅帶紅色。佢哋最鍾意住響樹冠層度，以小家庭嘅模式生一至2隻幼鳥。佢哋最鍾意喺白蟻同螞蟻竇搵食。
最近嘅研究指出（Rainey et al, 2004），佢哋同黛安娜長尾猴有一個互利共生嘅關係。喺共同棲息地食嘢，如果見到有捕獵者出現，會用叫聲通知對方走人。
因為熱帶雨林日漸減少，佢哋開始瀕臨絕種。少數動物園有養佢哋，香港動植物公園裏面2隻係由海關充公返嚟後作教學用途。
黃瑩

黃瑩（Wong Ying, Joyce，1983年10月14號—）係香港無綫電視同香港電視網絡前藝員，籍貫福建。佢參選2006年度香港小姐競選，落選之後參加第21期無綫電視藝員訓練班而入行。

演出作品
呢個表唔完整，歡迎加料。
黃璐

黃璐（英文：Huang Lu，1983年7月10號—）係中國大陸女演員，四川成都人，北京電影學院畢業，2006年出道。2018年佢憑香港電影《G殺》演出角色「李小梅」，獲提名競逐第38屆香港電影金像獎「最佳女配角」。
黃瓜

黃瓜（粵拼：wong4 gwaa1；學名：Cucumis sativus），又叫青瓜（注意「青」字嘅讀音，ceng1 gwaa1），係葫蘆科蜜瓜屬嘅一年生草本藤木植物，原產地喺印度，而家喺全世界都可以搵到。

黃瓜同青瓜嘅區別
喺粵語入面，黃瓜同青瓜所指嘅係有分別嘅。黄瓜形状粗短，外皮顏色仲有啲黄黄地，而且表皮刺少好多。而青瓜，形状長啲瘦啲，層皮顏色完全係深綠色，外表有刺而且矻矻凸凸，食落去爽脆多汁；可以當生果噉生食，又可以做蔬菜炒。喺學術上，黃瓜同青瓜都係黃瓜嘅唔同品種來嘅啫。
一般攞來做涼拌嘅都係青瓜。
一條黃瓜
一條畀切開幾嚿嘅青瓜
另一條畀切開幾嚿嘅青瓜

史
黃瓜係起源於印度，已經種咗超過三千年。後來黃瓜由印度，廣泛傳播到古希臘、古羅馬以及中國。中世紀時黃瓜喺歐洲被普遍種植，到十四世紀重俾西班牙人帶到美洲。
中國最早有黃瓜嘅記載係喺西漢，由張騫由西域帶返中原，嗰時叫「胡瓜」。

樣
黃瓜嘅莖上面有好多毛，入面好多汁；葉嘅外觀有3~5枚裂片，有絨毛覆蓋住；花色一般係黃色，公乸唔同樹兼唔同花，花冠好似個鐘噉，朝早開，晚黑閂埋，其中花乸識結果。果好似啲棍或圓筒噉，但好容易彎曲同畸形，表面有刺毛。

用途
黃瓜有好多用途。因為佢有可以抑制糖類轉成脂肪嘅物質，可以畀啲有肥胖傾向嘅人減肥。通常黃瓜都係用嚟做配菜，好似西菜都係用嚟做沙律。而中菜通常都係用嚟做炸醬麵，而熟咗嘅瓜（叫做「老黃瓜」）重會攞嚟煲湯。另外，黃瓜重有好多生物活性酶，可以促進肌體代謝。所以鬼佬地區好多地方都有用黃瓜嚟做化妝品。重有，黃瓜重可以做冇毒嘅驅曱甴藥同做藥用植物都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
黃瓜可以醫心煩、口渴，喉嚨痛、火眼，俾火瘌嚫嘅嘢。
黃疸

黃疸係種病，通常都係關個肝事，病人嘅血入面膽紅素濃度增高，令到皮膚發黃。
馬德里

馬德里（西班牙文：Madrid）係西班牙首都，所以又叫西京。佢亦係西班牙最大嘅城市，位置喺西班牙中間。市入面有條曼薩納雷斯河貫穿成個市區，人口約320萬。
1561年，當時嘅西班牙國王菲臘二世將首都由托萊多搬來呢度。

運動
馬德里有兩個足球會：皇家馬德里足球會同埋馬德里體育會，喺歐洲足球界攞過唔少冠軍。

人口統計
内文：[[:馬德里嘅人口統計]]
馬德里自治區2022年人口金字塔
馬德里自從喺十六世紀中期成為西班牙首都以嚟，人口整體上都係一路增長，到咗1970年代就穩定喺大約三百萬左右。
由1970年直到1990年代中期，人口出現咗下跌。呢個現象喺其他歐洲城市都有發生過，部分原因係因為衛星城郊區嘅發展，令到市中心人口減少。
到咗1990年代後期同21世紀頭十年初期，人口開始急劇增長，主要係因為移民增加同埋西班牙經濟蓬勃發展。
馬德里地區係歐盟入面平均預期壽命最高嘅地區。喺2016年，男性平均預期壽命係82.2歲，女性就係87.8歲。
作為西班牙首都，馬德里吸引咗好多嚟自世界各地嘅移民，當中大部分都係嚟自拉丁美洲國家。 喺2020年，大約76%嘅登記人口係喺西班牙出世， 而外國出生嘅人口就佔24%， 當中大部分都係嚟自美洲（約16%嘅總人口），仲有小部分係嚟自其他歐洲、亞洲同非洲國家。
截至2019年，增長最快嘅移民群體係委內瑞拉人，單係喺馬德里就有六萬人。呢個數字令佢哋成為第二大外國群體，僅次於厄瓜多爾人嘅八萬八千人。
講到宗教信仰，根據2019年社會學研究中心（CIS）對469名受訪者進行嘅調查，喺馬德里有20.7%嘅受訪者認為自己係虔誠嘅天主教徒，45.8%係非實踐嘅天主教徒，3.8%信奉其他宗教，11.1%係不可知論者，3.6%對宗教冇所謂，12.8%係無神論者。剩低嘅2.1%就冇表明佢哋嘅宗教信仰。
馬德里都會區包括馬德里市同周邊嘅市鎮。根據歐盟統計局嘅數據，馬德里「都會區」嘅人口略多於627萬1千人， 面積有4609.7平方公里。呢個係西班牙最大嘅都會區，亦都係歐盟都會區人口排名第二大。
馬德里王宮

馬德里王宮係西班牙馬德里一座皇宮，不過國王菲臘六世同王室成員並唔住喺度，只係用佢搞官方活動。
馬德蓮娜河

馬德蓮娜河（西班牙文：Río Magdalena）係南美洲北部一條河，流經哥倫比亞，長1,528公里。
馬德里自治區

馬德里自治區（Comunidad de Madrid）係西班牙一個自治區，首府馬德里（同時亦係西班牙首都）。呢個自治區面積8,028平方公里，人口649萬。
防火帶

防火帶（英文：Firebreak）又叫防火道（英文：Fireroad），係郊野入面用嚟阻隔山火蔓延嘅地帶，好多時都係一條路。
防火毡

防火毡係救火時用嘅毡，適合細火時用，用張毡冚住個火頭，阻隔空氣，火自然會熄。
防災減災日

2008年5月12號14:28（UTC+8），喺四川阿壩州汶川發生咗黎克特制8.0級地震。直到2008年9月18號午時造成69227人死亡，成為中華人民共和國成立59年嚟破壞力最大嘅地震，亦繼唐山大地震後傷亡最嚴重一單。地震引起好多中國大陸、港澳臺同海外華僑、海外媒體嘅關注。後嚟喺同年6月，山西太原有政協委員提出建議，為咗悼念呢單災難啲死難者兼加強全民憂患意識，提高防災減災能力而設立噉嘅日子。結果喺2009年3月2號俾中華人民共和國減災委同民政部發佈消息，兼俾國務院批准，從2009年開始，逢每年5月12號係中國大陸嘅防災減災日。
防禦工事

防禦工事（英文：fortification）泛指一切軍事上增加防守方優勢嘅臨時或者永久建築，例如要塞、城牆、壕溝、防空洞、障礙物... 等等。
防火系統

防火系統（英文：Firestop）係其中一種被動防火嘅形式。佢係攞嚟用喺密封嘅開口附近同埋喺防火嘅牆或地板組件嘅窿窿罅罅度。防火系統嘅設計係攞嚟喺火燭嗰陣，防火嘅牆或者地板可以減慢火同煙嘅蔓延速度。
防煙門

防煙門係可以阻擋火勢同濃煙嘅門，裝喺建築物入面嘅走火通道入口。
防狼器

防狼器係個防範色狼嘅電子儀器，雖然細細部，但一㩒掣就會發出好大嘅聲響，可以用嚟求救同埋嚇走色狼。
防禦性設計

防禦性設計又叫做防守設計，係喺專案設計階段諗嘅應急方案。防禦式設計係諗住用家可能會用得唔啱嘅所有情況，用設計手法避免唔啱嘅用法，抑或降低錯誤使用嘅機會。譬如話某隻插頭需要以特定嘅方向插入插蘇度，而且呢個好重要，設計師就要諗辦法設計呢個插頭，令佢必須嚮正確嘅方向先插到入去。電源插頭大多會噉樣設計，避免火線同中心線插反。
軟件工程中嘅防禦式設計叫做防禦性編程。著名嘅梅菲定律表明咗點解要搞防禦式設計。防禦式設計係同契約式設計相反嘅一種設計方式。

例子
好多電子連接器會考慮防禦式設計，特登設計成唔對稱嘅。
黃進輝

黃進輝係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
黃進達

黃進達(Jason Wong)，香港商界親中陣營政治人，經民聯旅遊事務委員會主席，亦係康泰旅行社第二代阿頭黃士心個大仔，康泰旗下星馬旅行社總經理，有啲媒體會叫佢做『康泰太子爺』。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會航空交通界委員。之後，佢有份提名林鄭月娥參與2017年香港行政長官選舉。
喺2021年9月，佢自動當選成為香港特别行政區選舉委員會旅遊界委員。之後佢喺李家超無提政綱嘅情況下，有份提名李家超參與2022年香港行政長官選舉。
黃道

黃道（粵拼：wong4 dou6），又叫日道，係地球望上天，太陽一年裏面，響天球行嘅軌蹟。黃道係同地球自轉無關。確切啲來講，就係地球圍住太陽轉，嗰個平均軌蹟平面，同埋天球嘅交界綫。
因為地球自轉軸唔係同公轉平面垂直，所以赤道平面同黃道平面唔係平行，佢哋之間嘅夾角有成23°27' ，因為咁就叫做地軸傾斜。兩塊面做成嘅相交綫連住春分同秋分。地球望上去，太陽響南變響北，就叫做春分，響牡羊座上面。由呢點向東數一圈，0°到360°，就係黃道經綫，寫做λ，角度叫黃經幾多度。而黃道緯綫呢，就南北各正負各90°，寫做β，角度叫黃緯幾多度。
天文學 | 黃道星座 | 占星術
黃道光

黃道光（粵拼：wong4 dou6 gwong1；英文：Zodiacal light）係天上有時會出現嘅微弱白光，由太陽嘅方向擴散開去，常見於春天日落之後嘅暮光同秋天日出之前嘅曙光。呢種現象源於行星際空間（太陽系行星之間嘅太空）有啲塵埃粒子喺度散射太陽光。
黃道星座

黃道星座，係指黃道上面啲星座，現代天文學上有十三個；傳統西洋占星術會分做十二個，叫十二星座或者黃道十二宮，傳統中國就會分做廿八宿。啲星座連成黃道帶。
黃道益

黃道益（粵拼：wong⁴ dou⁶ jik¹）係一個整活絡油嘅跌打醫生。黃醫生一九一九年響廣東省臺山市白沙鎮度出世，之後響一九六八年在香港嘅深水埗開咗閒黃道益活絡油鋪頭.
頭皮

頭皮，係頭殼頂上面嘅一層皮，通常都畀頭髮遮住咗。
頭皮嘅清潔就需要去洗頭。
頭皮碎

頭皮碎，好多時都簡單叫頭皮，係頭皮表層角質細胞老化剝落成嘅碎屑，響頭髮度睇落一粒粒白點都幾覺眼。
少少頭皮碎係正常現象，只要定時定候用洗頭水洗乾淨個頭就冇問題，但如果有好多頭皮碎，可能係受到真菌感染，要去睇醫生。
頭盔

頭盔係種硬身帽，專門用嚟保護個頭，令佢唔會受好大嘅撞擊，同埋唔好畀嘢傷到佢。
頭號殺姬Ava

《頭號殺姬Ava》（英文：Ava）係2020年推出嘅一套美國電影，由謝茜嘉謝西婷、尊麥高維治、珍娜戴維絲、哥連費路領銜主演，導演泰德泰勒。
頭腔共鳴

頭腔共鳴係聲樂裡面一種發聲技巧，即係運用頭部肌肉一同發聲。平常唱歌，假音亦係用聲帶發聲，而頭腔共鳴就用兩者之間共鳴（中文：共鳴）來產生高音。
頭等艙

頭等艙係大部分運輸工具喺旅行時嘅座位最高級，係一啲商業航線好普遍嘅艙等。
頭索動物

頭索動物，學名叫頭索動物亞門（Cephalochordate），係脊索動物旗下嘅一類動物，身體似魚但無真正嘅頭。
頭號公敵

《頭號公敵》（英文：A Most Wanted Man）係一套喺2014年上畫嘅美國、英國驚慄片，由安東寇班執導，菲臘西摩荷夫曼、麗素麥雅當絲同威廉達福做主角。
鬼網 (間諜網絡)

呢篇鬼網 (間諜網絡)係關於互聯網嘅楔位文章，重未寫完嘅。麻煩你幫手充實佢。
鬼話

西方話，西人講嘅語言，同鬼佬有關係。
見人講人話，見鬼講鬼話
鬼蝠魔鬼魚

鬼蝠魔鬼魚係一個屬嘅魔鬼魚，出嗮名具有魚當中最大嘅腦部，而且識得喺鏡入面認得自己。
香港難民

香港難民係指，因爲有某種災難而被迫嚟香港去尋求庇護嘅難民，現今只係香港人口嘅少部分。歷史上，每次喺香港附近地區發生災難之後，都會有難民流入香港。難民之中，好多嘅係華人同埋少部分嘅非華裔人，而大多都已經被吸納成為香港人嘅一部分，例如好似華人地區嘅中國大陸同埋非華人地區嘅越南等等。喺超過20萬位滯港嘅越南人之中，只有1,385人獲准喺香港度住。
截至2015年8月，香港大約有9,900名尋求庇護者，大多數嚟自南亞，正喺度等待庇護申請嘅裁決，唔過幾乎冇一個案例最終係承認為真正嘅難民。香港依家關於庇護制度有唔少嘅公開辯論，唔少人批評個制度根本唔能夠保證尋求庇護嘅人會適當咁用佢哋嘅生活費用，而申請人都冇如果造假故事嘅嚴重後果，更加有人話某啲唔係真係難民嘅人能夠透過同香港人結婚嚟入籍，成爲握錢握人嘅「難民」。

歷史
香港周邊地區嘅動盪一直都係難民湧向香港嘅原因。1949年國共內戰完咗之後，導致成千上萬嘅中國內地難民逃港。喺60年代，越戰嘅完結亦都帶嚟咗幾十萬嘅越南難民。最終，喺難民申請之中，有143,700位越南難民喺第三國安置咗，有大約67,000位越南移民被遣返去越南。只有大約1,000位越南難民獲批准喺香港定居。
2004年，香港終審法院指示香港政府單獨審議所有難民庇護，同埋要求提出個人評估嘅制度之後， 嚟香港尋求庇護嘅人好明顯多咗。2013年3月，終審法院裁定，難民申請嘅裁定一定要經過司法覆核。呢個有代表性嘅重要裁決，令香港重新考慮酷刑聲請嘅制度。聯合國難民署過去曾經決定過難民嘅地位，並且處理由香港去到第三個國家嚟重新安置嘅難民。喺法院提出嘅推動之下，香港喺2014年開始實行統一篩選機制。
喺2014-15年期間，尋求庇護者嘅數量急劇上升，由2014年頭到2015年年中升咗7成，原因主要係香港統一咗酷刑聲請嘅篩選機制。

統一篩選機制
由2014年開始，喺香港審議難民同酷刑聲請嘅制度，喺統一篩選機制嘅共同框架之下執行，並且由入境事務處嚟管理。如果有人俾入境事務處拒絕咗佢嘅聲請，可以喺香港法院度提出上訴。
酷刑聲請嘅成功率好低。截至2013年，入境事務處嘅酷刑聲稱評估組總共評估咗4532單申請，但係只有12單成立。

機制被濫用
2012年，入境事務處發言人表示，政府嘅官方立場係，香港長期以嚟有一個“不給予庇護，不接納尋求難民身份的人”嘅政策，因為擔心尋求庇護者會因為香港嘅繁榮，而濫用佢嘅制度同埋自由簽證嘅政策。
入境事務處喺2013年嘅年報度指出，大部分酷刑聲請人因為違反香港法律，而俾聯合國高等院難民專員通知要離開香港。南華早報指出，有一啲尋求庇護者並冇真正受過酷刑，而係利用處理手續嘅時間喺香港做非法嘅工作。

人口
截至2015年8月，大約有9,900位嚟自南亞嘅尋求庇護者等緊佢哋嘅庇護申請。有超過一半嘅尋求庇護者係嚟自呢三個南亞國家：巴基斯坦、印度同埋孟加拉。
尋求庇護者通常住喺低成本嘅住房，因為香港政府提供咗基本水平嘅租金津貼。位於尖沙咀嘅重慶大廈係尋求庇護者一個受歡迎嘅生活區，而有啲亦因爲住宿比較平嘅緣故，而選擇住喺新界嘅鄉村。

成本同援助
喺2013-14嘅財政年度，向尋求庇護者提供嘅援助總額係4.5億港元。因爲酷刑聲請人唔受容許做嘢，所以政府需要每個月提供：超市消費額、租金補貼、食品同醫療護理等等，亦會為冇辦法請律師嘅尋求庇護者提供法律支援。
依家，香港嘅國際社會服務社係外判機構，專係負責向尋求庇護者提供人道援助。人道援助亦都有俾人濫用嘅情況，例如變賣食物去換取現金，或者亂咁搬屋搞到按金俾業主扣除等等。喺審計處嘅報告指出，2017年2月1號到2019年1月31號之間，同埋2019年2月1號至到2020年3月31號之間，俾業主冇收嘅租金按金分別係970萬蚊 (總共涉及4,027單) 同埋190萬蚊 (860單)。審計署嘅審查社署喺2019年2月1號至到2020年3月31號之間，喺大量購買副食品嘅個案做咗嘅查核之後發現，有2,380個電子代幣懷疑俾人用嚟大量購買副食品。
支持尋求庇護者嘅高成本，也都係自由黨喺2015年提出撤銷免簽證嚟喺香港入境嘅理由之一。

相關罪行
有一啲香港市民認為，尋求庇護者同街頭嘅罪案率高咗都有關係。有評論引用咗2012年尖沙咀同元朗由1月同7月嘅罪案案件數目，發現少數族裔有關嘅罪案案件數量比例分別係2.7%同埋5.4%。
根據警方嘅資料顯示，2016年全香港因為犯法而俾人拉嘅人數有33,242人，而其中屬於非華人嘅數目又4,703名，佔咗14.1%，2016年香港非華裔人士因涉扒竊、藏有攻擊性武器和非禮等罪行而被捕嘅人數也較過往持續增加。
根據2016年中期人口統計嘅數字，非華人佔香港總人口嘅8%，但係佔全香港因為犯法而俾人拉嘅人數嘅14.1%，令到有啲香港報章評論叫非華裔嘅犯罪人士為「假難民兵團」。
2013年6月，一位26歲嚟自印度嘅尋求庇護者，喺重慶大廈嘅宿舍強姦咗一位嚟自中國大陸嘅女人。
喺2015年，一連串嘅拘捕行動總共拉咗84個疑犯，搗破咗一個喺香港經營嘅販毒組織，大部分嘅嫌疑犯都係主要嚟自岡比亞嘅非洲人，而佢哋嚟香港都係尋求庇護。
2017年2月13號，一位40歲嘅黑人因為有一件由莫桑比克寄去香港嘅速遞郵件俾人發現藏毒，喺元朗八鄉被人拉，其間一度都有反抗。
2017年4月16號晚，一位南亞裔嘅男人喺尖沙咀麽地道非禮咗一位20歲嘅女人，警方喺接報之後趕到，將嗰位男人拉咗。油尖旺區議會議員許德亮表示，涉及南亞裔人嘅罪案愈嚟愈多，令市民非常擔心。
2017年4月29號晚，喺香港深水埗黃竹街嘅楓樹街球場，分別有印度裔同巴基斯坦裔嘅男人聚集，總共有大約50人。佢哋各自手持利刀、鐵棍、高球棍同玻璃樽等嘅武器互相毆鬥，其中6位印度裔嘅人持有嘅「行街紙」表明佢哋係酷刑聲請人士。
2017年5月1號晚，兩批每邊有三十幾人嘅南亞裔人士，喺牛頭角定安街富安大廈對開聚集。佢哋互相叫囂對峙，其中有人手持鐵通同埋開山刀。兩邊嘅人展開追逐，警方到場之後，兩邊嘅人都作鳥獸散，逃去無踪
2017年5月2號嘅朝早，有大批南亞裔人喺荔枝角道近桂林街一帶，手持利刀同棍，互相追打。警方到場之後拉咗6個人，同埋追捕咗其他喺逃嘅涉案人士。
2017年8月19號下晝，一位23歲索馬里籍嘅酷刑聲請人士，喺油麻地因為冇錢嫖妓，老羞成怒咁攞住生果刀，喺人來人往嘅廟街隨機追斬途人，一位巴基斯坦籍嘅酷刑聲請人俾佢斬傷咗。後嚟，嗰位索馬里人俾警員制服之後拉咗。
香港電動方程式錦標賽

香港電動方程式錦標賽（英文：Hong Kong ePrix），係香港嘅電動方程式賽事，由2016年開始搞，比賽場地係香港中環海濱賽道。
香港電台

香港電台（粵拼：hoeng1 gong2 din6 toi4；簡稱港台；英文：Radio Television Hong Kong，縮寫RTHK）係香港一間廣播機構，1928年成立，作為香港政府一個部門嘅形式運作。香港電台負責香港七個電台頻道同埋製作一啲響香港本地電視台播嘅電視節目。佢嘅節目以敎育、娛樂同公共事務為主。

國際獎項及表彰
香港電台喺2019-20年憑住反送中抗議活動嘅深入同多角度嘅報導而喺國際影展上大放異彩，贏咗多個金銀銅獎。

2020 人權新聞獎
人權新聞獎喺一個來自香港嘅非牟利組織，為咗表彰亞洲區內同人權議題相關嘅新聞報道。
1995-2019 嘅官方得獎名單
香港電台普通話台

香港電台普通話台（英文：RTHK Mandarin Channel）係香港電台嘅一條普通話廣播頻道，頻率係AM 621 KHz。
香港電台普通話台前身叫香港電台第七台（英文：RTHK Radio 7），1989年11月27號開播，用粵語同英語廣播；1991年5月6號改組成香港電台交通財經台，用粵語廣播；1997年3月31號再改組成普通話頻道同改用呢個名。
馬來奕

馬來奕（馬來話：Kuala Belait）係汶萊第二大城鎮。喺馬來奕縣，亦係呢個縣嘅縣城。馬來奕嘅馬來語係指「馬來奕河河口」，「Kuala」係指兩條河嘅交流處或者河口。
茶壺迴旋處
KB Sentral

位置
馬來奕
馬來奕喺汶萊西部邊界附近，同馬來西亞沙撈越州接壤，東經114.18º，北緯4.59º。市中心北面係南中國海，南部同西係馬來奕河 (Belait River)，東部同東南部係甘榜亞逸 (Kampong Sungai Pandan) 同 Kampong Mumong 嘅市郊。
馬來奕縣嘅歷史行政首府，瓜拉巴萊（Kuala Balai）喺南面，同馬來奕通過公路同河流相連，石油鎮詩里亞 (Seria) 喺東面大約10英里，(16 km)。斯里巴加灣市喺東北面大約120 km。沙撈越城市美里喺西南面大約40 km。

氣候
馬來奕氣候屬於熱帶雨林氣候。全年炎熱、潮濕、多雨。
馬來亞鐵道

馬來亞鐵道公司（Keretapi Tanah Melayu Berhad，簡稱KTMB）係馬來西亞馬來半島嘅主要鐵路營運公司，鐵路網絡遍布西馬各個主要城市。
鐵路線票價合理，但係班次唔密，好難同其他交通工具競爭。

鐵路
呢節要加長。

西海岸鐵路綫
西海岸鐵路綫由馬泰邊界玻璃市州嘅巴東勿剎站一直延續到新加坡兀蘭站，途經檳城北海站同吉隆坡火車站。
因爲路線行經西馬嘅西岸，所以叫做西海岸綫，亦有人叫佢做「南北鐵路線」。

東海岸鐵路綫
東海岸鐵路綫銜接森美蘭金馬士站同吉蘭丹道北站。
金馬士站喺西馬西海岸同東海岸交界。就好似西海岸鐵路綫，因爲處於馬來半島東岸嘅彭亨州同吉蘭丹州，所以叫佢做東海岸鐵路綫。路線主要喺西馬內部嘅熱帶雨林穿行，所以又叫做「叢林鐵路」。
另外，登嘉樓係半島唯一一個無火車服務嘅州屬，馬六甲由森美蘭馬六甲州界嘅普羅士邦／淡邊站提供鐵路服務

運輸
一架KTM通勤鐵路列車
呢節要加長。

KTM城際鐵路
KTM城際鐵路係城際列車服務，穿行於馬來半島同新加坡。主要運送乘客來往城市、市郊同鄉村（區域性），使用柴油機組行駛。

KTM通勤鐵路
KTM通勤鐵路，又叫「電動火車」，係提供巴生谷同大檳城嘅通勤鐵路服務，分別有芙蓉線、巴生港線、硝山線、巴東勿剎線以及起緊嘅天空花園線兩條路線，路線全長456公里。
呢項服務喺1995年開始喺巴生谷一帶服務，並喺2015年9月開始喺大檳城都市區服務。KTM通勤鐵路嘅目的主要係方便通勤者來往吉隆坡市區，以減輕交通流量。

KTM電動列車服務
電動列車服務提供巴東勿剎站至金馬士站列車服務，最快營運速度可達到時速140公里。

貨運服務
馬來亞鐵道公司亦提供貨運列車服務，主要運輸海運集裝箱、洋灰同食品。
馬來人至上

馬來人至上（又叫做馬來人主權，爪夷文：کتوانن ملايو；馬來話：Ketuanan Melayu）係一種種族主義，認為馬來人（巫來由人）係馬來西亞或者馬來亞嘅主人或者係特權者（tuan）。馬來西亞華人同馬來西亞籍印度人構成馬來西亞嘅重要少數種族，被認為係受過馬來人嘅恩惠，通過承認馬來西亞憲法第153條規定馬來人可以得到優待，而獲得公民權。呢種交換通常叫做馬來西亞社會契約（英文：Social contract (Malaysia)）。馬來人至上概念成日畀政治野心家，尤係影響力較大嘅巫來由人統一組織（簡稱巫統，或作馬來民族統一機構）所提及。
雖然呢個觀念喺馬來亞獨立之前已經存在，但係呢個名詞喺2000年代初期之前並未流行。歷史上，對於呢個觀念最強力嘅反對聲浪係嚟自非馬來人為首嘅政黨，例如民主行動黨，激烈反對種族主義觀念；2000年代，多種族嘅人民公正黨亦反對馬來人至上觀念，轉而提倡「人民至上」（ketuanan rakyat）。馬來人至上觀念喺1940年代開始受到注目，馬來人組織因將剝削馬來統治者嘅政治權力而抗議馬來亞聯邦成立，之後又為爭取馬來亞獨立而戰。1963年至1965年參組馬來西亞嘅新加坡，喺人民行動黨領導之下亦挑戰呢一個觀念，引發1964年新加坡種族騷亂。最後，時任首相東姑阿都拉曼為咗避免局勢惡化為由，喺1965年8月7號下令將新加坡州由馬來西亞聯邦中除名。新加坡獨立之後改由人民行動黨繼續掌握政權。
1969年5月13號嘅五一三事件之後，馬來西亞憲法中有關馬來人至上嘅部分（實際只列明馬來人特殊地位）得到確立，成為剛性條款，期間馬來極端民族主義（英文：Ultra (Malaysia)）亦有發展，佢哋宣揚建立一個由巫統一黨執政嘅政府，並強調只有馬來人先至係真正嘅馬來西亞人。1970年代，馬來西亞政府開始推行只有利於馬來人嘅新經濟政策。國家文化政策亦強迫非馬來人融入到馬來族群。直至1990年代，時任馬來西亞首相馬哈迪開始推行馬來西亞民族（Bangsa Malaysia）政策，強調馬來西亞人並唔係馬來人嘅認同。但喺2000年代，政治野心家開始宣揚馬來人至上觀念，並公開譴責嗰啲質疑馬來西亞社會契約嘅政府官員。「Ketuanan Melayu」」呢個詞去到21世紀初期，先成為流行馬來語。
馬來奕縣

馬來奕縣（馬來話：Daerah Belait）係汶萊四個縣之一，係汶萊最西面嘅一個縣。北面係南中國海，西、南面分別同馬來西亞嘅沙撈越美里同林夢接壤、東面係都東縣。縣城係馬來奕。呢個縣面積有2727平方公里大，佔全國近一半面積，係汶萊面積最大嘅行政區。全縣人口（2006年）大約係7萬人。
呢個縣下分8個鄉（巫金），分別係馬來奕鄉、賽瑞亞鄉、拉比鄉、梁鄉、武吉薩瓦特鄉、吉隆坡巴萊鄉、都東鄉同埋美里拉斯鄉。
汶萊最長嘅河流白拉奕河同國內主要石油生產基地詩里亞亦喺呢個縣度。

人口
根據2016年人口普查，馬來奕縣總人口有69,992人。大多數人住喺主要城市馬來奕同詩里亞（Seria）。主要人口係卡達山－杜順人同馬來人。其他主要少數族群亦有華人，佢哋主要講廣東話、台山話同客家話。另外，亦有伊班族同本南族同埋其他原居民。亦有好多印度同菲律賓勞工喺度做有關石油同天然氣行業。
雖然呢一個縣係汶萊人口第二多，不過呢個縣面積比較大，但所以佢亦係平均人口密度最低嘅縣（每平方公里27人）。另外，人口分佈亦唔平均，啲人主要集中住喺沿岸地區，而比較少人住喺熱帶雨林山區。
馬來半島

馬來半島，又叫馬來亞半島，係東南亞一個半島，亦係馬來亞廣義上嘅範圍，包括馬來西亞西部、緬甸南部同泰國南部。佢北面連住中南半島，東面係太平洋嘅南中國海，西面係印度洋嘅安達曼海，南面係馬六甲海峽同蘇門答臘。

氣候
馬來半島喺赤道附近，主要係熱帶氣候，潮濕、炎熱多雨。每年四月至十月多數吹四南風，十月至二月間中吹東北風。

植物
馬來西亞中部係茂密熱帶雨林高原，呢種雨林係馬來半島獨特植物之一。
馬來亞銀行

馬來亞銀行係馬來西亞最大嘅銀行，由華裔嘅邱德拔喺1960年創立，1965年畀政府接管，再賣畀馬來人經營，總部喺吉隆坡。
馬來人

馬來人，或者廣東話叫馬拉人（馬來話：Melayu；英文：Malay）係東南亞一種人。呢類人係歸入去南島人（Austronesian people），主要係住喺馬來西亞半島，亦有部份住喺蘇門答臘同婆羅乃。馬來人同馬來人種（Malay race）唔同，而廣義上，馬來族有時候亦用嚟指馬來語（印尼語）族群，甚至成個南島語系族群。
馬來巨星比·南利
中華民國行政院原住民族委員會喺介紹台灣原居民同世界南島語系民族嘅關係時表明「台灣原住民族屬於南島語系，喺人種上屬馬來人，台灣係南島語族分佈嘅最北端」。除此之外，南島語系民族仲分佈喺非洲南非同埋馬達加斯加。

誤解
有部分人，尤其是大中華地區嘅華人（包括香港人同台灣人）以為馬來人係馬來西亞人嘅簡稱。其實馬來人只係馬來西亞其中一個民族，馬來西亞人並唔等於馬來人。而馬來西亞人係指擁有馬來西亞國籍人士，包括馬來人、華人、印度人三大民族同各個少數民族。
馬來文維基百科

馬來文維基百科係維基百科協作計劃嘅馬來文版，由非牟利組織──維基媒體基金會維持負責。家下係各語言嘅維基百科計劃中，規模排名響30名以內（跟文章數量計），有超過20萬篇文。
麟祥街

麟祥街（英文：Lun Cheung Street），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。
麟蹄

麟蹄（韓文：인제군／麟蹄郡 Inje gun */?）係大韓民國江原特別自治道嘅一個郡。
麥

麥係五穀之一，佢嘅種籽係人嘅主糧之一。家下麥亦有分小麥、大麥、燕麥等。
麥字，原本亦寫做來字。
麥伯益

麥伯益，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
麟遊

麟遊係中國陝西寶雞一個縣，總面積1606平方公里，人口9萬。
麥以馬

麥以馬男藝人羅馬拼音Mak Yee Ma花名以馬、沙皮（同囚角色）（江湖稱號）紋身馬、小馬。國籍 中國（香港）出世 (1984-03-22) 1984年3月22號（40歲） 英屬香港職業斜槓青年、紋身師、先生、演員、電影幕後顧問/製片助理、泰拳擂臺指導、髮型師及顧問、街頭畫家宗教信仰基督教出道作品電影《同囚》 梁鴻華代表作品電影《同囚》活躍年代2017年至今網站麥以馬facebook專頁 www.facebook.com/%E9%BA%A5%E4%BB%A5%E9%A6%AC-324151884682083/
麥以馬（英文：Mak Yee Ma；1984年3月22號—）係香港男演員，紋身師同電影演員。曾經拍過電影《同囚》而出名。
佢19歲喺將軍澳慧安園商場開過間「神藝刺青」嘅紋身舖，2010年又開咗間「藝刺門」嘅分舖成為香港第一間紋身學校。由於有好多新進紋身師係由佢教出嚟，所以工作上有「彫馬」嘅稱呼。
𠊎族

𠊎族（字形係「亻厓」，粵拼：ngaai5 zuk6；越南文：người Ngái；客家白話字：Ngâi-chhu̍k），又有名𠊎人（ngaai5 jan4；Ngái Nhằn）、𠊎流民（ngaai5 lau4 man4；Ngái Lầu Mần）、蜑（daan6；Đàn）、黎（lai4；Lê），係生活喺越南嘅54個民族之一。佢哋自稱做山𠊎（saan1 ngaai5；Sán Ngái；意爲山區人）。𠊎族嘅語言係𠊎話，又叫山𠊎話，係屬漢藏系嘅語言，係山客人（畬族／客家）嘅方言分支，呢個族羣分佈喺中國廣東東北，以鳳凰山（而家屬廣東省潮州嘅饒平縣）爲祖地。𠊎族以客家爲主體，有少部分人來源自蜑家、黎話人群。因爲𠊎話嘅第一人稱單數係「𠊎」（客家白話字：ngài），作爲常用詞畀越南人聽到，就用呢個音作爲族名稱呼佢哋。

語言
𠊎族人嘅母語係客家話中嘅𠊎話，呢種客家話因爲同粵語、黎話（閩南話方言）有接觸，而同臺灣、粵東嘅客家話幾唔同。講客家話嘅人佔𠊎族主體，但有啲𠊎族人來源自蜑家、黎話人，所以有啲人講嘅係粵語或者黎話。因爲𠊎族約喺三百年前就由廣東移民越南，住喺越南咁耐，佢哋識講通用嘅越南話。

人口同居地
𠊎族分散居住喺越南多個省。據1999年時嘅人口調查資料，當時喺越南有𠊎族4841人。最集中嘅省有：太原、平順、同奈、北𣴓、宣光、多樂、高平。
據2009年人口及家庭總調查，𠊎族喺越南只淨番1035人，分佈喺27個省市（省市總數63個）。𠊎族集中居住喺呢啲省：太原（495人，喺越南𠊎族總數中佔47.8%）、平順（157人，喺越南𠊎族總數中佔15.2%）、同奈（53人）、北𣴓（48人）、宣光（43人）、多樂（37人）、高平（30人）。

經濟特點
𠊎族生活主要靠耕田種禾。喺海島地方，生計靠喺海邊捉魚。佢哋傳統上會挖河渠、修堤、造湖、整海堤，佢哋亦有手工藝如編蓆、整竹簾、冶煉、木工、燒石灰、整磚瓦。
佢哋喺一年中嘅耕種事務會根據啲自然現象來安排，如雀叫聲、樹葉枯榮、花開等。佢哋會整幾十公里長嘅渠壩來灌溉用。喺胡志明市嘅𠊎族會做啲小手工業，如鞋業，集中喺11區、新平區、新富區。亦有啲人喺堤岸做小商，部分喺製鞋、橡膠等行業成爲營業到幾大下嘅商家。

婚姻家庭
家庭之中，丈夫決定每件大事，佢哋睇重嘅係仔，而女喺父母死後冇得分家產，啲女外嫁後歸夫家。
舊時，𠊎族男女嘅婚事由父母話事，嫁女畀仔要過兩次婚禮：成婚禮同入房禮。爲咗幫仔搵新婦（sam1 pou5／心抱），男家會主動搵對象去傾。個胎有咗時，𠊎族婦女會謹慎戒口戒手：唔食蝸牛、牛肉、羊肉，唔縫布或者買衫。喺生頭胎60日後、次胎40日後，產婦先得返佢自己生母嘅外家。
喺外家，舅父係代理人，所以喺𠊎族家庭中舅父係緊要角色。𠊎話叫舅父做「舅」，睇成做家庭當中各個姊妹嘅老豆。當啲外甥女生仔時，由舅公幫啲甥外孫起名。

喪俗
據𠊎族風俗，人死後會組織起周到嘅喪禮。佢哋嘅喪禮分喪段，落葬後第21日、35日、42日、49日、63日、70日、3年時會專門上供奉。

文化
𠊎族有對唱山歌嘅男女交往方式，𠊎話就叫做「唱歌」，係種好豐富嘅文化。佢哋可以對唱5到7晚而內容無到重複。佢哋亦有充滿意義嘅俗話，教畀人搵食、做人嘅經驗。佢哋有幾多鍾意嘅遊戲，如舞獅、舞棍、舞龍。

屋
𠊎族嘅村通常建立喺山上、山坑或者海邊、島上。啲屋普遍係三室兩房。

服裝
𠊎族服裝似齊族、儂族。衫褲之外，佢哋亦戴帽，各類帽自製自啲葉、竹，同時亦帶巾、遮。
𠝹票

𠝹票，亦寫做鎅票，係選舉入面一種現象。一位候選人因為同另一候選人理念相近而分薄咗佢嘅票源，就可以睇成𠝹票。出現𠝹票嘅原因通常一係自己陣營傾唔掂數而鬼打鬼，一係人哋陣營故意派人搞搞陣增加自己勝算。
𠴝

𠴝係狗叫聲嘅一種。一般狗狗發出嘅𠴝叫聲可能具有唔同嘅音調，有時會不停噉重複𠴝叫聲、低聲發出𠴝叫聲或剩係氣音。
狗叫嘅行為叫吠。
𠝹

𠝹／鎅（粵音：gaai3），係一款動作，指利用一啲架生夾硬將一樣嘢分裂成兩個抑或幾個部分。通常用嚟𠝹嘢嘅架生係刀同埋鋸，但係查實祇要樣架生夠利，都可以攞嚟𠝹嘢。
𠺘口水

𠺘口水，中文又叫漱口水，係清潔口腔同牙用嘅液體，有除牙垢同埋防爛牙、牙齦炎同口臭等功效。
.ky

.ky 係開曼羣島嘅國家同地區頂級域（ccTLD）。
.la

.la 係老撾嘅國家同地區頂級域（ccTLD）。
.lc

.lc 係聖盧西亞嘅國家同地區頂級域（ccTLD）。
.lr

.lr 係利比利亞嘅國家同地區頂級域（ccTLD）。
.ls

.ls 係萊索托嘅國家同地區頂級域（ccTLD）。
.kw

.kw 係科威特嘅國家同地區頂級域（ccTLD）。
.kz

.kz 係哈薩克嘅國家同地區頂級域（ccTLD）。
.lb

.lb 係黎巴嫩嘅國家同地區頂級域（ccTLD）。
.li

.li 係列支敦士登嘅國家同地區頂級域（ccTLD）。
.lk

.lk 係斯里蘭卡嘅國家同地區頂級域（ccTLD）。
.pr

.pr 係波多黎各嘅國家同地區頂級域（ccTLD）。
.ps

.ps係巴勒斯坦國嘅國家同地區頂級域（ccTLD）。
.qa

.qa 係卡塔爾嘅國家同地區頂級域（ccTLD）。
.pl

.pl 係波蘭嘅國家同地區頂級域（ccTLD）。
.pn

.pn 係皮卡恩群島嘅國家同地區頂級域（ccTLD）。
.pt

.pt 係葡萄牙嘅國家同地區頂級域（ccTLD）。
.py

.py 係巴拉圭嘅國家同地區頂級域（ccTLD）。
.re

.re 係留尼旺嘅國家同地區頂級域（ccTLD）。
.pm

.pm 係聖皮耶同密克隆嘅國家同地區頂級域（ccTLD）。
.pw

.pw 係帛琉嘅國家同地區頂級域（ccTLD）。
2023年新南威爾士州州選舉

2023年新南威爾士州州選舉喺嗰年3月25號舉行，選出澳洲新南威爾士州議會下議院全部93個議席，同埋改選上議院一半（即係21個）議席。呢次選舉會由新南威爾士選舉委員會（New South Wales Electoral Commission）負責。
新南威爾士州設有義務投票嘅安排。下議院以單議席單票制，非強制性偏好投票選出代表，上議院就係以比例代表制混合單一可轉移票制同線上投票制（Above-the-line voting）選出代表。
下院選舉結果，易手議席用深色顯示
結果係工黨結束咗自由黨—國家黨聯盟長達三屆、共12年執政。但係前者以兩席之差攞唔到下議院多數，所以要喺無黨籍議員支持下籌組少數政府。
呢篇2023年新南威爾士州州選舉係政治類嘅楔位文章，未完成；麻煩你幫手加下料，充實佢。
2023年歐洲歌唱大賽

2023年歐洲歌唱大賽（英文：Eurovision Song Contest 2023）係第67屆歐洲歌唱大賽，主辦地係上屆亞軍國英國嘅利物浦，呢年總共有37國參加，係自2014年以嚟最少。最後由瑞典嘅羅琳攞冠軍。第二名同埋第三名就分別由芬蘭同埋以色列攞到。

舉辦地
上屆比賽由烏克蘭贏咗，根據規矩，今屆應該係喺烏克蘭度搞，不過由於俄羅斯入侵烏克蘭，令到比賽安全風險好高，最後經過商議，歐洲廣播聯盟決定由亞軍英國接辦，最後揀咗利物浦作為主辦城市。上一次唔係由冠軍國主辦嘅大賽已經係1980年嘅事，當年冠軍以色列因為財政問題同大賽日子撞正國定假期而決定退出。

投票制度
2022年11月22號，歐洲廣播聯盟宣佈呢屆大賽新投票制度：兩場準決賽將會完全由觀眾投票話事，至於決賽就繼續沿用觀眾投票同各國評審各佔一半嘅制度。
同時，今年開始，唔係參賽國家嘅觀眾都可以透過歐洲歌唱大賽嘅官方應用程式嚟投票，分數會統一計入「全球其他地方」入面。

記錄
羅琳代表瑞典攞到第七次冠軍，平咗愛爾蘭嘅記錄。
羅琳亦都係繼愛爾蘭嘅莊尼·羅根之後，第二個參賽者攞到兩次冠軍。
芬蘭代表Käärijä嘅歌曲〈Cha Cha Cha〉攞到第二名，刷新咗芬蘭話歌曲喺大賽入面嘅最高排名。
德國又再冧莊包尾，同時係近十年嚟第四次包尾。
2023年彰化聯華食品工廠大火

2023年彰化聯華食品工廠大火係指2023年4月25號喺聯華食品（臺證所：1231）彰化廠發生嘅一場火燭。截止4月26號，造成7人死亡同受傷。

事件經過
當日凌晨6點，聯華食品喺彰化北斗鎮工業區嘅食品廠入面有工人趕工，2樓當時煮緊嘢食，但突然起火，現場人員用滅火器撲滅但都滅唔到火。之後有22名員工受困，甚至有人呼吸困難。
前後有121名消防人員到場救援，等到早上9點前將全部受困員工救出，立即送往衛福部彰化醫院、員榮醫院、員林基督教醫院、北斗卓醫院同埋田中仁和等醫院搶救，其中現場9人冇生命跡象，1人送醫過程中失去生命跡象。部分員工冇命係因為佢哋匿埋咗喺冷凍庫入面。

聯華食品
聯華食品當日即時啟動跨廠支援，另外聯華當日股價下跌3%，失守88蚊。
之後聯華食品發表聲明，初步判斷起火原因係生產機台意外，會對受傷員工提供協助，又話有買保險，之後會有保險公司進行理賠。

政府
總統蔡英文、行政院長陳建仁對罹難員工同家屬表示哀悼，又感謝第一時間到場嘅救災人員，並請衛福部協助全力救助傷患。
勞動部職安署勒令全廠停工。
2023年澳洲土著之聲公投

2023年澳洲土著之聲公投喺2023年10月14號舉行。選民被問畀唔畀修改澳洲憲法，以建立一個叫「澳洲土著同托雷斯海峽島民之聲」嘅機構，呢個機構將有權代表土著同托雷斯海峽島民就同佢哋有關嘅事向國會同行政政府提出建議。
公投嘅問題同建議憲法修改案係喺2023年3月23號由總理安多尼·艾巴尼斯公布。觸發呢次公投嘅法案係《憲法修改案（澳洲土著同托雷斯海峽島民之聲）2023》，同埋喺2023年3月30號由司法部長馬克·德瑞弗斯提交聯邦議會。呢個法案係2023年5月31號喺眾議院通過，同埋2023年6月19號係參議院通過。公投嘅日期係由艾巴尼斯喺2023年8月30號公布。